**Mikkel Bratt Silset** (født 1991) er en norsk skuespiller fra Oslo. Han er utdannet ved Teaterhøgskolen og skuespillerlinjen ved Kunsthøgskolen i Oslo i perioden 2012–2015. Han arbeider som skuespiller i TV-serier, film og teater.

Skuespillerkarriere
-------------------

### Film og TV

Mikkel Bratt Silset hadde sin første store filmrolle som fjortenåring, da han spilte den utsatte unggutten Tim i spillefilmen *Sønner* (regi Erik Richter Strand) i 2006. To år senere spilte han rollen som Georg i Eva Dahrs filmatisering av Jostein Gaarders roman *Appelsinpiken*. Som student hadde han også roller i TV-seriene *Lilyhammer,* *Dag* og filmen *Beatles*. 

Silset spilte rollen som bankraneren Theo i den norske thriller-dramaserien *Valkyrien*, som gikk på NRK1 i 2017. Han spilte også vikingen Ragnar i sesong 1, 2 og 0/3 av TV-serien *Vikingane* (med manus og regi av Jon Iver Helgaker og Jonas Torgersen), som ble tilgjengeliggjort av Netflix og NRK. I serien *Beforeigners* (HBO) spilte han rollen som Kurukhés. Han medvirket i sesong tre av *Unge lovende*, som var basert på Siri Seljeseths manus og idé. Han hadde også en rolle i serien *Hellums kro* på NRK. 

Mikkel Bratt Silset har også medvirket i flere kortfilmer, *Konto og gitar* (2009) av Jo Nesbø, *Etter leggetid* (2011) av Lindsay Sanner og *Gutten er sulten* (2017) av Kenneth Karlstad.

### Teater

I 2018 spilte han rollen som Mats i urframføringen av stykket *Tarjei* på Nationaltheatret. Stykket var basert på Helga Flatlands trilogi *Bli hvis du kan, reis hvis du må* , og var dramatisert av Tyra Tønnesen, som også hadde regien. Samme høst medvirket han i Henrik Ibsens *Bygmester Solness* på Nationaltheatret i regi av Stéphane Braunschweig. I 2021 medvirket han i første sesong av den kritikerroste serien *Maxitaxi Driver* på NRK, i rollen som Marko.

Privatliv
---------

Silset er sammen med skuespiller Gine Cornelia Pedersen, som også spilte kjæresten hans i TV-serien *Valkyrien*. Sammen har de sønnen Jonatan.

Filmografi
----------

Filmer:

| År | Film | Rolle |
| --- | --- | --- |
| 2019 | *Swingers* | Torvald Reginussen |
| 2019 | *Tunnelen* | Ivar |
| 2014 | *Beatles* | Snowflakes keyboardist |
| 2009 | *Appelsinpiken* | Georg |
| 2006 | *Sønner* | Tim |

TV-opptredener
--------------

Serier og programmer:

| År | Serie | Rolle |
| --- | --- | --- |
| 2023 | *Knekt* | Stian |
| 2023 | *Mordene i Sandhamn* | Poliskollega |
| 2022 | *Hodejegerne* | Ove Kjikerud |
| 2021 | *Kristiania magiske tivolitheater* | Konstabel Darre |
| 2021 | *Sigurd fåkke pult* | Bratt |
| 2021 | *Maxitaxi Driver* | Marko |
| 2021 | *Lillestad* | Jens |
| 2020–2023 | *Basic Bitch* | Røyketissen |
| 2020– | *Familien Lykke* | Christer |
| 2020 | *Livstid* | Sykepleier Even |
| 2019–2021 | *Beforeigners* | Kurukhés |
| 2019 | *Førstegangstjenesten* | Henriksen |
| 2019 | *ZombieLars* | Kenneth |
| 2018 | *Unge lovende* | Sebastian |
| 2017 | *Valkyrien* | Teo |
| 2016–2020 | *Vikingane* | Ragnar |
| 2014 | *Lilyhammer* | Roger |
| 2010 | *Dag* | Theo |
| 2004–2006 | *Johnny og Johanna* | Hansa |

Referanser
----------

1. ↑  «Mikkel Bratt Silset – 1 roller i norsk næringsliv». *www.proff.no*. Besøkt 25. desember 2021.
2. ↑  «www.nationaltheatret.no | Mikkel Bratt Silset | Nationaltheatret». *www.nationaltheatret.no* **(norsk)**. Besøkt 17. desember 2019.
3. ↑  Egeland, Jorunn. «Mikkel Bratt Silset tar Norge med storm på søndagskvelden». *Nettavisen* **(norsk)**. Besøkt 17. desember 2019.
4. 1 2  «Mikkel Bratt Silset». *IMDb*. Besøkt 17. desember 2019.
5. ↑  «Lillestad». *nrk.no*. 26. mars 2021. Besøkt 26. oktober 2023. «Det bor 4742 mennesker i Lillestad, dette er deres problemer.»

Eksterne lenker
---------------

* (en) Mikkel Bratt Silset på Internet Movie Database Rediger på Wikidata

* (en) Mikkel Bratt Silset hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | Deutsche Biographie **·** BIBSYS **·** VIAF **·** VIAF **·** GND **·** ISNI **·** SUDOC
 |